**К ОПУБЛИКОВАНИЮ**

### **КОМИ РЕСПУБЛИКАЛӦН**

#### **ОЛАНПАС**

**«Коми Республика мутасын организацияяслӧн**

**эмбур вылӧ вот йылысь» Коми Республикаса Оланпаслӧн**

**5 статьяӧ вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2022 вося ӧшым тӧлысь 22 лунӧ

**1 статья.** Пыртны «КомиРеспублика мутасын организацияяслӧн эмбур вылӧ вот йылысь» Коми Республикаса Оланпаслӧн 5 статьяӧ (Коми Республикаса канму власьт органъяслӧн индӧд-тшӧктӧмъяс, 2004, 3 №, 3050 ст.; 2006, 7 №, 4486 ст.; 2007, 11 №, 5152 ст.; 2014, 27 №, 512 ст.; 2018, 7 №, 119 ст.; 17 №, 307 ст.; 2019, 19 №, 281 ст.; 2020, 7 №, 90 ст.; 18 №, 300 ст.; 2021, 3 №, 46 ст.; 17 №, 311 ст.; 2022, 9 №, 131 ст.; «Коми Республикаса канму власьт органъясӧн примитӧм инӧда актъяс, мукӧд официальнӧй юӧр лыддьӧг» сетевӧй издание (http://law.rkomi.ru/), 2022 вося вӧльгым тӧлысь 30 лун) татшӧм вежсьӧмъяс:

1 юкӧнын:

1) 10 пунктын «оперативнӧя веськӧдлан инӧд вылын).» кывъяс вежны «оперативнӧя веськӧдлан инӧд вылын);» кывъясӧн;

2) содтыны татшӧм сюрӧса 11 пункт:

«11) вузӧс суйӧр сайӧ нуысь организацияяс, кодъяслӧн экономикаын медшӧр удж сикасӧн (кутшӧмӧс сикасалӧны ОК 029-2014 Экономикаын удж сикасъяслӧн ставроссияса классификатор серти (КДЕС 2 ред.) удж сикасъяслӧн кодъяс подув вылын) лоӧны 16.10 «Пу пилитӧм да стружитӧм», 16.21.1 «Фанера, пуысь фанерованнӧй панельяс да сэтшӧм жӧ слӧя материалъяс, пуысь да мукӧд пу кодь лоӧм материалысь пуысь плитаяс вӧчӧм», 16.29.1 «Пуысь мукӧд изделие вӧчӧм», да кодъяс дугдывтӧг сулалӧны учёт вылын Коми Республика мутасын вот органъясын организациялӧн меститчанін серти 2022 вося вот период чӧж.

Тайӧ пунктлӧн медшӧр могъяс вылӧ:

вузӧс суйӧр сайӧ нуӧмсӧ индӧны 2022 вося 1 кварталысь содтӧд дон вылӧ вот серти вот декларацияын вузӧс вузалӧм серти операцияяссӧ петкӧдлӧмӧн, мый серти вотсӧ перйӧны Россия Федерацияса вот кодексын 164 статьяса 1 пунктлӧн 1 пунктувса мӧд абзац да (либӧ) 11 пунктув серти вот ставка серти, мыйӧн вӧдитчӧм подулалӧмсӧ эскӧдӧма Россия Федерацияса вот кодекслӧн 165 статьяӧн урчитӧм пӧрадокын;

экономикаын медшӧр удж сикасъяссӧ индӧны медшӧр удж сикаслӧн код серти, мый йылысь юӧрсӧ пыртӧма Юридическӧй кывкутысьяслӧн ӧтувъя канму реестрӧ 2022 вося тӧвшӧр тӧлысь 1 лун вылӧ.».

**2 статья.** Тайӧ Оланпасыс вынсялӧ сійӧс официальнӧя йӧзӧдан лунсянь да сыӧн вӧдитчӧны инӧда йитӧдъяс серти, кутшӧмъяс йитчӧмаӧсь 2022 вося вот перъян периодысь организацияяслӧн эмбур вылӧ вот арталӧмкӧд да мынтӧмкӧд.

Коми Республикаса Юралысь В.В. Уйба

Сыктывкар

2022 вося ӧшым тӧлысь 26 лун

116-РЗ №